"กรณ์"ชี้ตลาดหุ้นผวาพท.เป็นรัฐบาล
"กรณ์"วิเคราะห์ตลาดหุ้นเทขาย เพราะผวาเสื้่อแเดงเป็นีรัฐบาลทำเศรษฐกิจเสียหาย เชื่อว่านักลงทุนจ้องขายหุ้นทิ้งอีก
13 มิ.ย. 2554

"กรณ์"วิเคราะห์ตลาดหุ้นเทขาย เพราะผวาเสื้่อแเดงเป็นีรัฐบาลทำเศรษฐกิจเสียหาย เชื่อว่านักลงทุนจ้องขายหุ้นทิ้งอีก
นายกรณ์ จาติกวณิช รมว.คลัง กล่าวในรายการ Stock Focus ทางสถานีโทรทัศน์ช่องเอ็นบีที ว่า นักลงทุนในตลาดหุ้นกังวลเรื่องการเมือง ไม่แน่ใจว่ารัฐบาลใหม่จะเป็นรัฐบาลชุดเดิมเพื่อสานต่อนโยบายเศรษฐที่ทำมาตลอด 2 ปี ที่ผ่านมา ทำให้ดัชนีตลาดหุ้นปรับตัวกว่า 1 เท่าตัว ดัชนีสูงสุดไปอยู่ที่ระดับ 1100 จุด หรือไม่ ทำให้นักลงทุนเทขายหุ้นสัปดาห์ที่ผ่านมาอย่างต่อเนื่อง




"นักลงทุนไม่รู้ว่ารัฐบาลชุดใหม่จะเป็นอย่างไร จากบทวิเคราะห์นักลงทุนหลายๆ ที่ กังวลว่า หากไม่ใช่รัฐบาลชุดเดิม เป็นรัฐบาลชุดใหม่ที่มีสส. ในบัญชีรายชื่ออันดับต้นๆ เป็นแกนนำเสื้อแดงเข้ามาเป็นรัฐบาล การบริหารเศรษฐกิจจะเป็นอย่างไร" นายกรณ์ กล่าว
นายกรณ์ กล่าวว่า ตลอดทั้งปี 2553 ที่ผ่านมานักลงทุนต่างประเทศนำเงินเข้ามาลงทุนในตลาดหุ้น 3,000 ล้านเหรียญสหรัฐ ตั้งแต่ต้นปีจนถึงวันนี้ได้เทขายหุ้นดังกล่าวออกไปหมดแล้วเพื่อทำกำไร โดยต่างชาติเข้ามาลงทุนที่ดัชนี 800-900 จุด และยังมีหุ้นเหลือที่ขายทำกำไรได้อีก หากเห็นว่ารัฐบาลเข้ามาบริหารประเทศไม่ใชรัฐบาลชุดเดิม
รมว.คลัง กล่าวว่า นโยบายหาเสียงของพรรคเพื่อไทยจะทำให้เศรษฐกิจของประเทศเสียหาย เช่น การจะเปลี่ยนแปลงโครงการรับประกันรายได้เกษตรกร มาใช้เป็นโครงการรับจำนำเหมือนเดิม ต้องใช้เงินถึง 5 แสนล้านบาท เพื่อจำนำข้าวเกษตรกรทั้งหมด และจะขาดทุนทันที 2 แสนล้านบาท เพราะเป็นการจำนำที่สูงกว่าราคาตลาดถึง 1 เท่าตัว นี้เป็นส่วนหนึ่งที่นักลงทุนไม่มั่นใจเศรษฐกิจไทยในอนาคตทำให้เทขายหุ้นออกมา